Termotropizam
Termotropizam ili termotropni pokret je kretnja dijela biljke koje je izazvano odgovorom na promjenu temperature. Čest primjer je uvrtanje listova kod vrsta roda Rhododendron, koje se javlja kao odgovor na niske temperature. Mimoza također ispoljava termotropizam prilikom sklapanja listnih petiolea, što izaziva sklapanje listića u složenom listu pri padu temperature. Naziv "termotropizam" je uveo francuski botaničar Philippe Van Tieghem u svom udžbeniku Traité de botanique ("bosanski: Botanički rasprava"), 1884. Van Tieghem je naznačio da i biljke koje su ozračene optimalnom temperaturom rastu na jednoj strani bočno, odnosno tu rastu mnogo više i brže ili manje pri nižoj temperaturi na suprotnoj strani. Dakle, ispoljavaju brži rast na strani izloženoj optimalnoj temperaturi. Mehanizam koji omogućava precizano fiziološko objašnjenje termotropizma kod biljaka još nije potpuno razjašnjen. Uočeno je da je jedan od najranijih fizioloških odgovora biljke na hlađenje priliv kalcijevih iona iz ćelijskih zidova u citosol, što povećava njegovu koncentraciju u međućelijskom prostoru. Ovaj priliv kalcija ovisi o mehaničkim promjenama u citoskeletnom aktinu, što mijenja fluidnost ćelijske membrane i omogućava otvaranje kalcijevih ionskih kanala. Na temelju ove informacije, postavljena je hipoteza da je plazma membrana biljne ćelije važno mjesto percepcije temperature.